આ કાર્યક્રમનું આયોજન બાઢડા સ્થિત શૈક્ષણિક સંકુલમાં કરવામાં આવ્યું હતું. આ કાર્યક્રમનું ઉદઘાટન માજી ધારાસભ્ય કાળુભાઈ વિરાણી, કેમ્પસ ડાયરેકટર વિઠ્ઠલભાઈ વાછાણી, એન એન વિરાણી શાળાના આચાર્ય રમેશભાઈ માંગરોળિયાએ કર્યું હતું. આ કાર્યક્રમને લઈને લાયન્સ કલબ ઓફ અમરેલી રોયલના પ્રમુખ વસંત મોવલિયાએ કહ્યું હતું કે, અમરેલી જિલ્લામાં ક્વેસ્ટ કાર્યક્રમને અદભૂત પ્રતિસાદ મળ્યો છે. શિક્ષકો રાષ્ટ્રના ઘડતર માટે ખૂબ મહત્વની ભુમિકા ભજવે છે. શિક્ષકો અને વિદ્યાર્થીઓ વચ્ચે આત્મિયતા વધે અને પાયાની કેળવણી કઈ રીતે આપવી તેની તાલીમ આ સેમિનારમાં આપવામાં આવે છે.